Babalykie op vullisterrein gevindArgieffoto Kapt. Gerrit Botes, woordvoerder van die polisie, het gesê haweloses, wat in die vullis rondgekrap het op soek na kos, het op die liggaam afgekom. “Die liggaam was in ŉ bloeddeurdrenkte handdoek toegedraai en in ŉ vullissak toegebind,” het Botes gesê. “Die baba was ten volle ontwikkel en die naelstring was nog aan die liggaam geheg en daarom vermoed ons dit was ŉ geboorte en die ma het die kind in ŉ vullisdrom gegooi. Die liggaam is in ŉ vrag vullis gevind wat gisteroggend nog daar afgelaai is.” Botes het gesê ŉ saak van verberging van geboorte word ondersoek en niemand is nog in hegtenis geneem nie. Enigiemand met meer inligting, word versoek om hul naaste polisiestasie te skakel.